ToekomsVenster: Regverdiges | Maroela Media
Wees bly in die Here, regverdiges, prys sy heilige Naam. – Psalm 97:12
Gelowiges se status het radikaal verander. Ek vra graag vir mense wie die regverdiges is na wie die psalm verwys. Dis verrassend om te sien hoe mense reageer wanneer hulle verstaan dat hul posisie ingrypend verander het toe hulle tot geloof gekom het en dat hulle voortaan soos "nuwe mense" – heiliges, opregtes – moet lewe.
Die bekende vers in 1 Petrus 2:9 stel dit nog meer grafies voor: Julle is 'n uitverkore volk, 'n koninklike priesterdom wat moet verkondig. Julle was vroeër geen volk nie, maar nou is julle die volk van die Here.
Paulus spreek gelowiges in die gemeentes na wie hy briewe stuur nie as sondaars aan nie maar as heiliges. Gaan kyk gerus hoe sy briewe begin. Ons moet ons status in God dankbaar erken en daarvolgens begin lewe.
Wees altyd bly in die Here! Ek herhaal: Wees bly! – Filippense 4:4
Gedagte vir die dag: God dra ons
Luister: 'n Reis om ander se lewe te verander
Ek het die Here gesmeek dat ek nie my huis moet verloor nie, maar ek het, en 'n satanis wat Hom openlik loop en laster bly nou in die huis wat my lewe lank myne was. Al die diere wat by my kom eet het is doodgemaak of verwilder. Ek verstaan nie Here. Dit was 'n bedrogspul, al my geld gemors op prokureurs, alles vergeefs.
Beste Amelie, as die volgende vir jou berusting kan bring wil ek net he jy moet weet dat God wel jou gebed verhoor het. Somtyds gebeur dinge met ons wat nie altyd ons skuld is nie. Suid Afrika het verander en die meeste van ons is nou baie slegter af as voorheen maar GOD lewe en die satanis waarvan jy praat skep net elke dag sy eie veroordeling! Dit is nou belangrik om jou geloof in God te behou! Groete en sterkte my Sussie!